**Nyírkarász község Képviselőtestületének 2018. február 15 napján (csütörtök) 17.00 órakor tartott testületi ülésének**

1. jegyzőkönyve,-
2. tárgysorozata,-
3. rendelete: 1/2018.
4. határozat: /2018.

Száma: I/293-2/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Nyírkarász Községi Önkormányzat 2018. évi költségvetési rendelet tervezetének beterjesztése

Előadó: Szalmási József polgármester

3.) Előterjesztés a Képviselőtestület szervezeti és működési szabályzatáról szóló 6/2017. (III.30.) önkormányzati rendelet módosítása

Előadó: Szalmási József polgármester

Egyebek

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

**Nyírkarász, 2018. február 15.**

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. február 15 napján (csütörtök) 17.00 órakor tartott testületi ülésén

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné önkormányzati képviselők

Kapin Mihály önkormányzati képviselő igazoltan van távol.

*Meghívottak:* Imre Beáta Idősek Otthona Nyírkarász vezetője, Benkő Miklósné Nyírkarászi Óvoda vezetője, Pádárné Kapin Beáta pénzügyi ügyintéző

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző

Szalmási József javasolta a napirendi pontok elfogadását. A Képviselőtestület a napirendi pontot 6 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**2/2018.(II.15.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Balogh József és Csordás Zoltánné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Nyírkarász Községi Önkormányzat 2018. évi költségvetési rendelet** **tervezetének beterjesztése**

Előadó: Szalmási József polgármester

Szalmási József polgármester tájékozatta a jelenlévőket, hogy az Óvoda 2018 évi finanszírozása csökkent a gyermeklétszám csökkenése miatt. 2017 évében 7 fő óvodapedagógus és 4 fő nevelősegítő költségeit finanszírozta, azt is pótolni kellett. 2018 évben ezzel szemben 6 fő óvodapedagógust és 4 fő nevelősegítőt kalibrál a központi költségvetés 61 fő gyermekhez. Egyeztetést javasol a Nyírkarászi Óvoda vezetőjével. Továbbá elmondta, hogy a költségvetés alapos, rengeteg pályázat megvalósítással.

Benkő Miklósné Nyírkarászi Óvoda vezetője egyetért az elhangzottakkal.

Felkérte Balogh József Pénzügyi Bizottság elnökét, tájékoztassa a jelenlévőket a Pénzügyi Bizottság ülésén elhangzottakról.

Balogh József Pénzügyi Bizottság elnöke tájékoztatta a jelenlévőket a Pénzügyi Bizottság ülésén történtekről és javaslatáról. Átdolgozásra javasolja a költségvetést, a személyeket érintő ügyek miatt.

Szabó Imre önkormányzati képviselő érdeklődött Óvodavezetőtől, hogy valóban egyre több gyereket visznek el más iskolába, óvodába.

Benkő Miklósné Nyírkarászi Óvoda vezetője nyugtázta ezt is.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**3/2018.(II.15.)**

**h a t á r o z a t a**

**Nyírkarász Községi Önkormányzat 2018. évi költségvetési rendelet-tervezetének**

**véleményezéséről**

**A Képviselőtestület**

a Nyírkarász Község Képviselőtestület Pénzügyi Bizottság véleményét figyelembe véve megtárgyalta a Nyírkarász Községi Önkormányzat 2018. évre szóló költségvetésének tervezetét, és a rendelet-tervezet elkészítése során a következő feladatok elvégzését tartja szükségesnek:

A végleges költségvetési rendelet-tervezet kidolgozása során tovább kell keresni a bevételek növelésének és a kiadások csökkentésének lehetőségeit.

Felelős: polgármester, Képviselőtestület

Határidő: folyamatos, illetve a költségvetési rendelet-tervezet benyújtásának időpontja.

**Tárgy: (3.tsp.) Előterjesztés a Képviselőtestület szervezeti és működési szabályzatáról szóló 6/2017. (III.30.) önkormányzati rendelet módosítása**

**Előadó: Szalmási József polgármester**

Előadó: Szalmási József polgármester

Szalmási József polgármester tájékoztatta a jelenlévőket szervezeti és működési szabályzat módosításának szükségességéről, pályázat megvalósítása céljából további kormányzati funkciók felvétele szükséges.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**1/2018.(II.15.)**

**önkormányzati rendelete**

**a Képviselő-testület szervezeti és működési szabályzatáról szóló 6/2017.(III.30.) önkormányzati rendelet módosításáról**

Nyírkarász Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1.§

A Képviselő-testület szervezeti és működési szabályzatáról szóló 6/2017.(III.30.) önkormányzati rendelet 1. függeléke helyébe e rendelet függeléke lép.

2.§

Ez a rendelet a kihirdetését követő napon lép hatályba, és az azt követő napon hatályát veszíti.

**K.M.F.**

**Szalmási József Matyi Andrásné**

**polgármester jegyző**

Jelen rendeletet 2018. február 15 napján kihirdettem.

Matyi Andrásné

jegyző

1. függelék a 1/2018 (II.15.)önkormányzati rendelethez

**Nyírkarász Községi Önkormányzat és költségvetési szervei által alkalmazott kormányzati funkciók**

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

011140 Országos és helyi nemzetiségi önkormányzatok igazgatási tevékenysége 013210 Átfogó tervezési és statisztikai szolgáltatások

013320 Köztemető-fenntartás és –működtetés

013330 Pályázat- és támogatáskezelés, ellenőrzés

013350 Az önkormányzati vagyonnal való gazdálkodással kapcsolatos feladatok

013360 Más szerv részére végzett pénzügyi-gazdálkodási, üzemeltetési, egyéb szolgáltatások

016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

016020 Országos és helyi népszavazással kapcsolatos tevékenységek

016030 Állampolgársági ügyek

022010            Polgári honvédelem ágazati feladatai, a lakosság felkészítése

032020            Tűz- és katasztrófavédelmi tevékenységek

041110 Általános gazdasági és kereskedelmi ügyek igazgatása

041120 Földügy igazgatása

042110 Mezőgazdaság igazgatása

042130 Növénytermesztés, állattenyésztés és kapcsolódó szolgáltatások

041231 Rövid időtartamú közfoglalkoztatás

041232 Start-munka program- Téli közfoglalkoztatás

041233 Hosszabb időtartamú közfoglalkoztatás

041236 Országos közfoglalkoztatási program

041237 Közfoglalkoztatási mintaprogram

044210 Feldolgozóipar igazgatása és támogatása

045120 Út, autópálya építése

045150 Egyéb szárazföldi személyszállítás

045160 Közutak, hidak, alagutak üzemeltetése, fenntartása

051040 Nem veszélyes hulladék kezelése, ártalmatlanítása

051050 Veszélyes hulladék begyűjtése, szállítása, átrakása

062020            Településfejlesztési projektek és támogatásuk

063020 Víztermelés, -kezelés, -ellátás

064010 Közvilágítás

066010 Zöldterület-kezelés

066020 Város-,községgazdálkodási egyéb szolgáltatások

074031 Család és nővédelmi egészségügyi gondozás

074032 Ifjúság-egészségügyi gondozás

081041 Versenysport- és utánpótlás- nevelési tevékenység támogatása

081030 Sportlétesítmények. edzőtáborok működtetése és fejlesztése

081043 Iskolai, diáksport tevékenység és támogatása

082042 Könyvtári állomány gyarapítása

082044 Könyvtári szolgáltatások

082091 Közművelődés-közösségi és társadalmi részvétel fejlesztése

086020            Helyi, térségi közösségi tér biztosítása, működtetése

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

091140 Óvodai nevelés, ellátás működtetési feladatai

102023 Időskorúak tartós bentlakásos ellátása

102024 Demens betegek tartós bentlakásos ellátása

102031 Idősek nappali ellátása

102032 Demens betegek nappali ellátása

104042 Család-és gyermekjóléti szolgáltatások

**104044 Biztos Kezdet Gyerekház**

**104060 A gyermekek, fiatalok és családok életminőségét javító programok**

106020 Lakásfenntartással, lakhatással összefüggő ellátások

107051 Szociális étkeztetés

107052 Házi segítségnyújtás

107053 Jelzőrendszeres házi segítségnyújtás

109010 Szociális szolgáltatások igazgatása

**EGYEBEK:**

Szalmási József polgármester tájékoztatta a jelenlévőket, hogy Krivács István Nyírmadai lakos kereste meg a Sulymos tanya felé a gyümölcsöse között lévő önkormányzati zsákút megvétele céljából, tele van gyommal, parlagfűvel. Kéri, hogy adja el neki az önkormányzat, vagy művelje. Kapin Mihály önkormányzati képviselőnek említette már korábban, ő egyetért az eladással, hiszen azt sem tudta az önkormányzat, hogy létezik az az út.

Szabó Imre önkormányzati képviselő érdeklődött a terület nagysága felől.

Szalmási József polgármester elmondta, hogy 1000-1100 m2 csak a szóban forgó terület.

A Képviselőtestület egyetértett az ingatlan eladásában, a következő testületi ülésre történő előkészítésében.

Továbbá tájékoztatta a jelenlévőket, hogy Tóth Imre kínálta a „hatfa” oldalán lévő 8 éves erdőt, szakembertől érdeklődött, legfeljebb 3.000.000,- forintot ér.

Továbbá a Gupcsi féle gyümölcsöst megvételre kínálták, el kell gondolkodni rajta, hiszen az önkormányzatok addig vásárolhatnak földet, míg a közfoglalkoztatási program működik. Korábban Gupcsiék 9.000.000,- forintért kínálták, de szerinte 6.000.000,- forintért meg lehetne vásárolni.

Továbbá elmondta, hogy a BM még nem döntött a rendkívüli támogatás tárgyában benyújtott kérelem ügyében, de előbb utóbb úgy véli, 60-70 millió körüli hitelt kell majd felvennie az önkormányzatnak, hiszen amit az előző önkormányzati ciklusok vezetésének hibájából már visszafizetett az önkormányzat, az most nagyon hiányzik. Ezt a támogatást valószínűleg az országgyűlési választások után kapja meg az önkormányzat a helyi részvételi arány függvényében.

Továbbá előadta, hogy a „Humán szolgáltatások fejlesztése a térségben” pályázat keretében az önkormányzat nyert 2.000.000,- forint értékben nagyon jó minőségű sporteszközöket, amit majd a lakosság is használhat, valamint átcsoportosítási kérelmet nyújtott be ingatlanfelújításra.

A Képviselőtestület is nyugtázta, hogy valóban mekkora nagyságú támogatásban részesült már eddig az önkormányzat.

Szabó Imre önkormányzati képviselő jelezte a székelyi út állapotát.

Szalmási József polgármester tájékoztatta továbbá a jelenlévőket, hogy van egy pályázati lehetőség, kőtőrő gépet lehet beszerezni, ennek eredményeképpen bármire fel lehet használni a törmeléket. 3 év alatt nem lehet csodát tenni, idő kell mindenhez.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Balogh József Csordás Zoltánné**

**önkormányzati képviselő önkormányzati képviselő**